En omskæring af en dreng er ulovlig (illegal), hvis den ikke udføres af en læge eller under opsyn af en læge. Alle øvrige retningslinjer fra Styrelsen for patientsikkerhed skal desuden følges. Hvis retningslinjerne ikke blive fulgt, straffes omskæringer af raske drengebørn efter Straffelovens §245 med en straframme på op til 6 års fængsel. Omskæreren kan også straffes i henhold til Autorisationsloven med op til 1 års fængsel. Husk, at begge forældremyndighedsindehaverne skal tilvælge omskæring af barnet, hvis der er delt forældremyndighed. Hvis de ikke gør, er det en ulovlig omskæring. Læs mere om forældremyndighed og konflikt om omskæring her. Det er både omskæreren og den der bestiller omskæringen, der kan blive straffet for grov vold, hvis et barn omskæres ulovligt. En omskæring af en pige eller voksen kvinde er ulovlig, hvis den ikke er strengt nødvendig af medicinske årsager. Omskæringer af raske piger og kvinder straffes efter Straffelovens §245a med op til 6 års fængsel.